Todistelukeinot ja Dublinin yleissopimus (neuvoston 20 päivänä kesäkuuta 1994 hyväksymä teksti)



Virallinen lehti nro C 274 , 19/09/1996 s. 0035 - 0036



LIITE III.2 Todistelukeinot ja Dublinin yleissopimus (neuvoston 20 päivänä kesäkuuta 1994 hyväksymä teksti) I. Todistelu- ja arviointiperiaatteet Tavalla, jolla eri todisteita käytetään hyväksi sen ratkaisemiseksi, mikä valtio on vastuussa turvapaikkahakemuksen käsittelystä, on keskeinen merkitys 15 päivänä kesäkuuta 1990 tehdyn Dublinin yleissopimuksen soveltamisen kannalta. Jotta turvapaikkamenettely voitaisiin toteuttaa, on vastuun määrittelyn periaatteessa perustuttava mahdollisimman vähäisille todistevaatimuksille. Mikäli näytön syntymiselle asetettaisiin liiallisia vaatimuksia, vastuun määrittelyssä noudatettava menettely kestäisi lopulta kauemmin kuin varsinaisen turvapaikkahakemuksen käsittely. Tällöin ei yleissopimuksella olisi lainkaan toivottua vaikutusta ja vaarannettaisiin jopa eräs sen tavoitteista, sillä odotusajat synnyttäisivät uuden "kiertävien pakolaisten" ryhmän, johon kuuluisivat turvapaikanhakijat, joiden hakemuksia ei tutkittaisi Dublinin yleissopimuksessa määrätyn menettelyn aikana. Liian tiukan todistelujärjestelmän vallitessa jäsenvaltiot eivät hyväksyisi niille kuuluvaa vastuuta ja yleissopimusta sovellettaisiin vain harvoin. Lisäksi ne jäsenvaltiot, joilla on täydellisemmät kansalliset tiedostot kuin yhteistyökumppaneillaan, joutuisivat eriarvoiseen asemaan, sillä niiden katsottaisiin olevan vastuussa muita helpommin. Jäsenvaltioiden olisi suostuttava ottamaan vastuu turvapaikkahakemuksen käsittelystä myös aihetodisteisiin nojautuvan näytön perusteella, kun turvapaikanhakijan kokonaistilanteen tarkastelussa ilmenee, että vastuu hakemuksen käsittelystä kuuluu kaiken todennäköisyyden mukaan kyseiselle jäsenvaltiolle. Jäsenvaltiot tutkivat yhdessä myönteisen yhteistyön hengessä ja kaikkien käytettävissä olevien todistelukeinojen avulla, mukaan lukien turvapaikanhakijan lausunnot, voidaanko tietyn jäsenvaltion perustellusti katsoa olevan vastuussa. Luettelot A ja B on laadittu edellä olevien näkökohtien perusteella. II. Luettelojen A ja B koskevia yleisiä näkökohtia On katsottu tarpeelliseksi laatia kaksi todistelukeinoja koskevaa luetteloa: luettelossa A tarkoitetut todisteet sekä luettelossa B tarkoitetut aihetodisteet (liitteessä). Ensimmäisessä luettelossa (luettelo A) esitetään todisteet. Näillä saadaan luettelossa A tarkoitetulla tavalla muodollinen näyttö Dublinin yleissopimukseen perustuvasta vastuusta, sikäli kuin tätä ei kumota vastanäytöllä (esimerkiksi näytöllä siitä, etteivät asiakirjat ole aitoja). Toinen luettelo (luettelo B) ei ole tyhjentävä ja se sisältää sellaisia aihetodisteista koostuvia todistelukeinoja, joita voidaan Dublinin yleissopimusta sovellettaessa käyttää. Kyse on todistelukeinoista, joilla on aihetodistearvoa. Luettelossa B tarkoitetut aihetodisteet voivat niille kuuluvasta todistusarvosta riippuen toisinaan olla vastuun määrittämiseksi riittäviä. Ne on periaatteessa mahdollista kumota. Näitä luetteloja voidaan saatujen kokemusten perusteella tarkistaa. On syytä huomauttaa, että näiden seikkojen todistusvoima voi vaihdella kunkin tapauksen erityisten olosuhteiden mukaisesti. Luokittelu todisteisiin ja aihetodisteisiin tapahtuu sen mukaan, mitä todistelulla on tarkoitus osoittaa. Sormenjälki voi esimerkiksi olla todisteena turvapaikan hakijan toisessa jäsenvaltiossa tapahtuneesta oleskelusta, kun taas selvitettäessä, minkä ulkorajan kautta turvapaikan hakija on saapunut, se voi kelvata vain aihetodisteeksi. Tämän erottelun vuoksi on ollut tarpeen laatia kutakin Dublinin yleissopimuksen mukaan todisteiden esittämistä vaativaa tilannetta varten kaksi eri luetteloa, joista toinen sisältää todisteet (luettelo A) ja toinen aihetodisteet (luettelo B); näin ollen on laadittu liitteenä oleva todistelun kohteen mukaan suoritettu todistelukeinojen jako. Virallisten asiakirjojen todistusvoimakaan ei ole aina sama kaikissa jäsenvaltioissa. Sama asiakirja on jäsenvaltiosta riippuen voitu laatia eri tarkoituksiin tai sen on voinut laatia eri viranomainen. a) Luettelo A Luettelossa A olevilla todisteilla saadaan muodollinen näyttö siitä, että jäsenvaltio vastaa turvapaikkamenettelyn täytäntöönpanosta, sikäli kuin todisteita ei ole kumottu vastanäytöllä (esimerkiksi näytöllä siitä, että kyse on väärästä asiakirjasta). Tämän saavuttamiseksi jäsenvaltiot toimittavat eri hallinnollisten asiakirjojensa malleja luettelossa A olevan luokituksen mukaisesti. Eri asiakirjojen mallikappaleita julkaistaan yhteisessä Dublinin yleissopimuksen soveltamista koskevassa käsikirjassa. Tällä osaltaan lisätään tehokkuutta ja autetaan viranomaisia havaitsemaan turvapaikan hakijan esittämät väärennetyt asiakirjat. Tietyt luettelossa A luetellut todisteet muodostavat parhaat mahdolliset keinot sovellettaessa Dublinin yleissopimuksen 4 artiklaa sekä 5 artiklan 1-4 kohtaa. b) Luettelo B Luettelo B sisältää aihetodisteet, joiden turvapaikkamenettelyn toimeenpanovelvollisuutta koskeva todistusarvo harkitaan tapaus tapaukselta. Kyseiset tiedot voivat osoittautua käytännössä erittäin hyödyllisiksi. Ne eivät kuitenkaan voi, oli niitä miten paljon tahansa, olla luettelossa A oleviin verrattavia todisteita, joille jäsenvaltion vastuu voisi perustua. Vaikka nämä seikat eivät ole todiste, niiden perusteella voidaan kuitenkin osoittaa, minkä jäsenvaltion suuntaan tutkimukset yleissopimuksessa tarkoitetulla tavalla vastuullisen jäsenvaltion ratkaisemiseksi tulisi kohdistaa. Kyseinen jäsenvaltio tarkastaa omista eri tiedostoistaan, onko se ottanut vastuun. Sen jäsenvaltion, jossa turvapaikkahakemus on pantu vireille, tulisi noudattamalla 3 artiklan 2 kohtaa, jonka mukaan vastuun määräytymisen ehtoja on sovellettava siinä järjestyksessä kuin ne on lueteltu, selvittää, millä valtiolla on Dublinin yleissopimuksessa tarkoitetulla tavalla päävastuu, jos vastuussa olevia valtioita on mahdollisesti useita. Tällä tavoin voidaan välttää turvapaikan hakijoiden perättäisiä siirtoja valtiosta toiseen, mikä tekisi menettelystä raskaamman ja pidentäisi hakemusten käsittelyyn kuluvaa aikaa. Tämä merkitsee, että tapauksissa, joissa turvapaikan hakija on kulkenut usean muun jäsenvaltion kautta ennen kuin hän on jättänyt hakemuksensa siinä jäsenvaltiossa, johon hän viimeksi saapui, ei tämän valtion pidä tyytyä siihen oletuksen, että viimeinen kauttakulkuvaltio on vastuussa. Jos on olemassa konkreettisia seikkoja, jotka osoittavat, että useat jäsenvaltiot voivat olla vastuussa, sen valtion, jossa hakemus on pantu vireille, on Dublinin yleissopimuksessa vahvistetussa vastuun määräytymistä koskevassa järjestyksessä pyrittävä selvittämään, mikä näistä valtioista on velvollinen toteuttamaan turvapaikanhakumenettelyn. Liitteen III.2 liite LUETTELO A A. TODISTELUKEINOT I. Menettely, jolla ratkaistaan turvapaikkahakemuksesta vastuussa oleva valtio 1. Pakolaiseksi tunnustetun perheenjäsenen laillinen asuinpaikka jäsenvaltiossa (4 artikla) Todisteet - toisen jäsenvaltion antama kirjallinen vahvistus tiedoille, - rekisteriote, - pakolaisasemassa olevalle henkilölle myönnetyt oleskeluluvat, - sukulaisuussuhteen osoittava asiakirja, jos sellainen on saatavissa, - asianomaisten suostumukset. 2. Voimassa olevat (5 artiklan 1 ja 3 kohdat) tai sellaiset oleskeluluvat, joiden voimassaolo on päättynyt vähemmän kuin kaksi vuotta aikaisemmin (ja niiden voimaantulopäivä) (5 artiklan 4 kohta) Todisteet - oleskelulupa, - otteet ulkomaalaisrekisteristä tai vastaavista rekistereistä, - oleskeluluvan myöntäneen jäsenvaltion antama selvitys/vahvistus tiedoille. 3. Voimassa olevat (5 artiklan 2 ja 3 kohdat) ja sellaiset viisumit, joiden voimassaolo on päättynyt vähemmän kuin kuusi kuukautta aikaisemmin (ja niiden voimaantulopäivä) (5 artiklan 4 kohta) Todisteet - myönnetty viisumi (tapauksesta riippuen voimassa oleva tai vanhentunut), - ote ulkomaalaisrekisteristä tai vastaavista rekistereistä, - viisumin myöntäneen jäsenvaltion antama selvitys/vahvistus tiedoille. 4. Laiton (6 artiklan 1 alakohta) ja laillinen maahantulo ulkorajan kautta (7 artiklan 1 kohta) Todisteet - väärässä tai väärennetyssä passissa oleva maahantuloleima - jäsenvaltion naapurivaltion lähtöleima, kun otetaan huomioon turvapaikanhakijan käyttämä reitti sekä rajanylityspäivä, - matkalippu, jonka nojalla voidaan muodollisesti todeta ulkorajan kautta tapahtunut maahantulo, - matka-asiakirjassa oleva maahantuloleima tai vastaava merkintä. 5. Jäsenvaltioiden alueelta poistuminen (3 artiklan 7 kohta) Todisteet - lähtöleima, - ote kolmannen valtion rekistereistä (todistus oleskelusta), - matkalippu, jonka nojalla voidaan muodollisesti todeta ulkorajan kautta tapahtunut maasta poistuminen, - sen jäsenvaltion antama selvitys/vahvistus, josta käsin turvapaikan hakija on poistunut jäsenvaltioiden alueelta, - jäsenvaltion rajanaapurina olevan kolmannen valtion leima, kun otetaan huomioon turvapaikanhakijan käyttämä reitti ja rajanylityspäivä. 6. Vähintään kuusi kuukautta ennen turvapaikkahakemuksen jättämistä kestänyt oleskelu siinä jäsenvaltiossa, johon turvapaikanhakija on jättänyt hakemuksensa (6 artiklan 2 kohta) Todisteet Viralliset todisteet, jotka kansallisen lainsäädännön nojalla osoittavat, että ulkomaalainen on oleskellut jäsenvaltiossa kuuden kuukauden ajan ennen turvapaikkahakemuksen jättämistä. 7. Turvapaikkahakemuksen esittämisen ajankohta (8 artikla) Todisteet - turvapaikan hakijan esittämä lomake, - viranomaisten laatima pöytäkirja, - turvapaikkahakemuksen johdosta otetut sormenjäljet, - otteet vastaavista rekistereistä ja tiedostoista, - viranomaisten antama kirjallinen selvitys, joka osoittaa, että hakemus on esitetty. II. Turvapaikkahakemuksen tutkimisesta vastuussa olevan jäsenvaltion velvollisuus sallia hakijan maahanpaluu tai ottaa hänet takaisin 1. Käsiteltävänä olevaa tai aiempaa turvapaikkahakemusta koskeva menettely (10 artiklan 1 kohdan c, d ja e alakohdat) Todisteet - turvapaikan hakijan täyttämä kaavake, - viranomaisten laatima pöytäkirja, - turvapaikkahakemuksen johdosta otetut sormenjäljet, - otteet vastaavista rekistereistä ja tiedostoista, - viranomaisten antama kirjallinen selvitys, joka osoittaa, että hakemus on esitetty. 2. Jäsenvaltioiden alueelta poistuminen (10 artiklan 3 kohta) Todisteet - lähtöleima, - otteet kolmansien valtioiden rekistereistä (todistus oleskelusta), - jäsenvaltion rajanaapurina olevan kolmannen valtion lähtöleima, kun otetaan huomioon turvapaikan hakijan käyttämä reitti ja rajanylityspäivä, - viranomaisten antama kirjallinen todiste, joka osoittaa, että ulkomaalainen on tosiasiallisesti karkotettu maasta. 3. Jäsenvaltioiden alueelta palauttaminen (10 artiklan 4 kohta) Todisteet - viranomaisten antama kirjallinen todiste, joka osoittaa, että ulkomaalainen on tosiasiallisesti karkotettu maasta, - lähtöleima, - kolmannen valtion antama vahvistus palauttamista koskeville tiedoille. LUETTELO B B. AIHETODISTEET I. Menettely, jolla ratkaistaan turvapaikkahakemuksesta vastuussa oleva valtio 1. Pakolaiseksi tunnustetun perheenjäsenen laillinen asuinpaikka jäsenvaltiossa (4 artikla) Aihetodisteet (1) - turvapaikanhakijan ilmoitukset, - jonkin kansainvälisen järjestön, kuten UNHCR:n antama selvitys/vahvistus tiedoille. 2. Voimassa olevat (5 artiklan 1 ja 3 kohdat) ja sellaiset oleskeluluvat, joiden voimassaolo on päättynyt vähintään kaksi vuotta aikaisemmin (ja niiden voimaantulopäivä) (5 artiklan 4 kohta) Aihetodisteet - turvapaikanhakijan antama lausunto, - jonkin kansainvälisen järjestön, kuten UNHCR:n antama selvitys/vahvistus tiedoille, - sellaisen jäsenvaltion, joka ei oleskelulupaa myöntänyt, antama selvitys/vahvistus tiedoille, - perheenjäsenten, kanssamatkustajien jne. kertomukset/vahvistus tiedoille. 3. Voimassa olevat (5 artiklan 2 ja 3 kohdat) ja sellaiset viisumit, joiden voimassaolo on päättynyt vähemmän kuin kuusi kuukautta aikaisemmin (ja niiden voimaantulopäivä) (5 artiklan 4 kohta) Aihetodisteet - turvapaikanhakijan antama lausunto, - kansainvälisen järjestön, kuten UNHCR:n selvitys/vahvistus tiedoille - sellaisen jäsenvaltion, joka ei ole viisumia myöntänyt, antama selvitys/vahvistus tiedoille, - perheenjäsenten, kanssamatkustajien jne. kertomukset/vahvistus tiedoille. 4. Laiton (6 artiklan 1 alakohta) ja laillinen maahantulo ulkorajan kautta (7 artiklan 1 kohta) Aihetodisteet - turvapaikanhakijan antamat lausunnot, - kansainvälisen järjestön, kuten UNHCR:n antama selvitys/vahvistus tiedoille, - toisen jäsenvaltion tai kolmannen maan antama selvitys/vahvistus tiedoille, - perheenjäsenten, kanssamatkustajien jne. kertomukset/vahvistus tiedoille, - sormenjäljet, paitsi siinä tapauksessa, että viranomaiset ovat joutuneet ottamaan sormenjäljet ulkorajan ylittämisen yhteydessä. Tässä tapauksessa ne ovat luettelossa A tarkoitettuja todisteita, - matkaliput, - hotellilaskut, - kulkulupa jäsenvaltioissa oleviin julkisiin tai yksityisiin laitoksiin, - lääkärin, hammaslääkärin jne. ajanvarauskortti, - tiedot, jotka osoittavat, että turvapaikan hakija on turvautunut ihmisten salakuljettajan tai matkatoimiston palveluksiin, - jne. 5. Jäsenvaltioiden alueelta poistuminen (3 artiklan 7 kohta) Aihetodisteet - turvapaikanhakijan antamat lausunnot, - kansainvälisen järjestön, kuten UNHCR:n antama selvitys/vahvistus tiedoille, - toisen jäsenmaan antama selvitys/vahvistus tiedoille, - 3 artiklan 7 kohdan ja 10 artiklan 3 kohdan osalta: lähtöleima, kun turvapaikanhakija on poistunut jäsenvaltioiden alueelta vähintään kolmeksi kuukaudeksi, - perheenjäsenten, kanssamatkustajien jne. kertomukset/tietojen vahvistamiset, - sormenjäljet, paitsi siinä tapauksessa, että viranomaiset ovat joutuneet ottamaan sormenjäljet ulkorajan ylittämisen yhteydessä. Tässä tapauksessa ne ovat luettelossa A tarkoitettuja todisteita, - matkaliput, - hotellilaskut, - lääkärin, hammaslääkärin jne. ajanvarauskortti, - tiedot, jotaka osoittavat, että turvapaikanhakija on turvautunut ihmisten salakuljettajan tai matkatoimiston palveluksiin, - jne. 6. Vähintään kuuden kuukauden ajan ennen turvapaikkahakemuksen jättämistä jatkunut oleskelu siinä jäsenvaltiossa, johon turvapaikan hakija on jättänyt hakemuksensa (6 artiklan 2 alakohta) Aihetodisteet - turvapaikanhakijan antamat lausunnot, - kansainvälisen järjestön, kuten UNHCR:n antama selvitys/vahvistus tiedoille, - perheenjäsenten, kanssamatkustajien jne. kertomukset/vahvistus tiedoille, - lausuma, jolla ulkomaalaisen maassa oleskelu sallitaan, - sormenjäljet, paitsi siinä tapauksessa, että viranomaiset olisivat joutuneet ottamaan sormenjäljet ulkorajan ylittämisen yhteydessä. Tässä tapauksessa ne ovat luettelossa A tarkoitettuja todisteita, - matkaliput, - hotellilaskut, - lääkärin, hammaslääkärin jne. ajanvarauskortti, - tiedot, jotka osoittavat, että turvapaikan hakija on turvautunut ihmisten salakuljettajan tai matkatoimiston palveluksiin, - jne. 7. Turvapaikkahakemuksen tekemisen ajankohta (8 artikla) Aihetodisteet - turvapaikanhakijan antamat lausunnot, - kansainvälisen järjestön, kuten UNHCR:n antama selvitys/vahvistus tiedoille, - perheenjäsenten, kanssamatkustajien jne. kertomukset/vahvistus tiedoille, - toisen jäsenvaltion antama selvitys/vahvistus tiedoille. II. Turvapaikkahakemuksen tutkimisesta vastuussa olevan jäsenvaltion velvollisuus sallia hakijan maahan paluu tai ottaa hänet takaisin 1. Käsiteltävänä olevaa tai aiempaa turvapaikkahakemusta koskeva menettely (10 artiklan 1 kohdan c, d ja e alakohdat) Aihetodisteet - turvapaikanhakijan antamat lausunnot, - kansainvälisen järjestön, kuten UNHCR:n antama selvitys/vahvistus tiedoille, - toisen jäsenvaltion antama selvitys/vahvistus tiedoille 2. Jäsenvaltioiden alueelta poistuminen (10 artiklan 3 kohta) Aihetodisteet - turvapaikanhakijan antamat lausunnot, - kansainvälisen järjestön, kuten UNHCR:n antama selvitys/vahvistus tiedoille, - toisen jäsenvaltion antama selvitys/vahvistus tiedoille, - lähtöleima, kun turvapaikan hakija on poistunut jäsenvaltioiden alueelta vähintään kolmeksi kuukaudeksi, - perheenjäsenten, kanssamatkustajien antamat kertomukset/vahvistus tiedoille, - sormenjäljet, paitsi niissä tapauksissa, joissa viranomaiset ovat joutuneet ottamaan sormenjäljet ulkorajan ylittämisen yhteydessä. Tuossa tapauksessa ne ovat luettelossa A tarkoitettuja todisteita, - matkaliput, - hotellilaskut, - lääkärin, hammaslääkärin jne. ajanvarauskortit, - tiedot, jotka osoittavat turvapaikan hakijan turvautuneen ihmisten salakuljettajan tai matkatoimiston palveluihin, - jne. 3. Jäsenvaltioiden alueelta palauttaminen (10 artiklan 4 kohta) Aihetodisteet - turvapaikanhakijan antamat lausunnot, - kansainvälisen järjestön, kuten UNHCR:n antama selvitys/vahvistus tiedoille, - lähtöleima, kun turvapaikan hakija on poistunut jäsenvaltioiden alueelta vähintään kolmeksi kuukaudeksi, - perheenjäsenten, kanssamatkustajien jne. antamat kertomukset/vahvistus tiedoille, - sormenjäljet, paitsi siinä tapauksessa, että viranomaiset olisivat joutuneet ottamaan sormenjäljet ulkorajan ylittämisen yhteydessä. Tässä tapauksessa ne ovat luettelossa A tarkoitettuja todisteita, - matkaliput, - hotellilaskut, - lääkärin, hammaslääkärin jne. ajanvarauskortti, - tiedot, jotka osoittavat, että turvapaikan hakija on turvautunut ihmisten salakuljettajan tai matkatoimiston palveluksiin, - jne. (1) Näihin aihetodisteisiin on aina liitettävä luettelossa A tarkoitettu todiste.